Kunstenaars - Oesfees
Kuier saam op Saterdag
In die hartjie van die Boland vind die immergewilde ATKV-Oesfees weer op Saterdag, 25 Maart 2017, plaas, wanneer talle bekendes saam makietie gaan hou. Solms-Delta en ATKV se samewerking het die fees van krag tot krag laat groei.
Die ATKV-Oesfees is `n fees wat musiekliefhebber, Richard Astor, in April 2008 van stapel gestuur het om jaarliks die einde van die oesjaar te vier. Die fees gaan elke jaar van krag tot krag en is 'n moet op die kulturele kalender.
Bespreek liefs kaartjies vroegtydig. Beperkte kaartjies sal ook by die hek beskikbaar wees. Kinders onder die ouderdom van 12 jaar betaal 'n spesiale prys.
Kos, wyn en ander peuselhappies sal by die fees beskikbaar wees.
Te sien in 2017
Delta Langbroek Band
Klein Handjies Kinderkoor & Rieldansers
Brian Cloete & Wasgoedlyn
ATKV Rieldans kampioene
Churchil Naudé & Wasgoedlyn
Delta Valley Entertainers
Waarvoor wag jy? Koop jou kaartjie nou!
Kom geniet die ATKV-Oesfees by Solms-Delta! Op Saterdag, 25 Maart, gaan van die beste kunstenaars soos Sue Pyler, Delta-Langbroek-band, Lekker-Lekker-Delta, Wasgoedlyn en 'n hele paar verrassings jou vir ure lank vermaak!
Die Oesfees vind vanjaar in die hartjie van die Boland plaas, waar gewaarborgde vermaak die orde van die dag sal wees.
Kry jou kaartjies vroegtydig om teleurstelling te voorkom!
Die African Jazz Pioneers is 'n Suid Afrikaanse groep wat die welbekende jazz musiekstyl meng met die marabi klank vanuit die townships. Hulle is tans besig met hul 6de album.
Akkedis het gevorm in die vroeë negentigs met die Dennis tweeling (Arthur en Rudolph) wat hul eie komposisies op Stellenbosch voor die studente beproef het.
Die mees kreatiewe en veelsydige musikante met vele ander talente word van wye en verrassende oorde bymekaargebring in Wasgoedlyn.
Hannes Coetzee tree al sedert die ontstaan van die ATKV-Oesfees op Solms-Delta op. Hy staan bekend as een van die mees ongewone kitaarspelers ter wêreld.
Mathinus Papier, gebore in 1919, het 'n lang pad gekom om die Papier Family Band te skep. Nadat hy besef het dat hy deel is van 'n baie musikale familie, het hy besluit om die groep in 1932 te stig.
Tribal Echo is 'n op-en-wakker Suid-Afrikaanse orkes, met hul eie Afrikaanse musiekstyl, genaamd KlipKopRok.
Sue Pyler is 'n Vrydag-die-13de baba met geen slegte geluk agter haar naam nie. Sy het oorspronklik medisyne studeer, maar het gou op die verhoog beland – in 'n ánder soort teater.
Die Radio Kalahari Orkes bring 'n nuwe styl na die boeremusiektoneel – deur 'n swaar folk-rock invloed te toon. Hulle maak dikwels gebruik van egte akoestiese instrumente.
Die Delta Valley Entertainers bring 'n unieke volksinvloed in 'n Klopse-styl, met hul persoonlike weergawe van kontemporêre pop. Die groep neem dikwels jong musikante onder hul vlerk.
Die Delta Langbroeke bestaan uit van die mees talentvolle wind-instrument-musikante in die Dwarsrivier-vallei. Hulle het al opgetree by verskeie gesogte feeste en geleenthede.
Solms-Delta se eie crèche bied nie nét opvoedkundige ondersteuning nie, maar laat die kleintjies ook deelneem in 'n koor en rieldansgroep! Sien wat hul geleer het op vanjaar se fees.
Die Delta Soetstemme het 'n reputasie ontwikkel vir lekker Kaapse volksmusiek. Hulle musiek is 'n goeie voorbeeld van nuwe musiek wat stories vertel van legendes in hul eie vallei.
Les Javan is ná 'n stilte van 5 jaar weer terug by die Solms-Delta ATKV-Oesfees met sy bekende storie-vertellende musiek.
Lekker Lekker Delta
Lekker Lekker Delta het opgetree by die bekroonde Zabalaza-fees en die Stellenbosch Woordfees. Hulle beplan om vanjaar hulle musiek- en teatertalent by die ATKV-Oesfees te vertoon.
Manouche bestaan uit 'n groep talentvolle musikante wat 'n nuwe weergawe van tradisionele gypsy-jazz bring, met invloede van R&B, hip-hop, tango, electro en swing.
Hezron Chetty is 'n violis met 'n passie vir Afrika- en Suid-Afrikaanse-musiek. Hy vertoon dikwels sy talent deur die viool op eksentrieke maniere te gebruik.
Nick Turner se musiek strek moeiteloos oor verskeie genres, insluitend rock, reggae, Afro-pop, en jazz. Hy tree dikwels op by musiekfeeste, en bring vanjaar sy invloed na die ATVK-Oesfees.
The Rudimentals tree al vir 15 jaar lank op. Hulle het oorspronklik begin as 'n reggae-groep, en het toe hul styl uitgebrei na dancehall, dubstep en hip-hop. Electro-invloede kan dikwels in hul musiek gehoor word.
Yoma, ook bekend as die 'first lady' van Afrikaanse hip-hop, het al met groot name in die bedryf opgetree. Yoma is betrokke by produksies wat landwyd asook oorsee aandag geniet.
Ladysmith Black Mambazo is 'n mans-koorgroep wat sing in die vokale style van Isicathamiya en Mbube. Hulle het al verskeie toekennings, insluitend vier Grammys, gewen.